Data was extracted from:https://www.infomed.co.il/diseases/fibromyalgia/

המומחים של
Info
med
מסבירים:
מרגישים כאב בשרירים בכל הגוף, תשישות ועייפות, חוסר שינה ומצב רוח ירוד לעיתים קרובות, אך גם אחרי בדיקות רפואיות רבות, הרופא עדיין לא מוצא שום דבר חריג? אם כן, יכול להיות שמדובר
בפיברומיאלגיה
, מחלה כרונית שפוגעת בכ-2.5% מאוכלוסיית ישראל.
מה זה פיברומיאלגיה
פיברומיאלגיה (Fibromyalgia) מאופיינת בכאבים מפושטים ובלתי מוסברים בשרירים, רצועות, גידים ונקודות כאב (אזורים שהפעלת לחץ מתון בהם גורמת לכאב). אך אינה קשורה
למחלות אוטואימוניות
(כשמערכת החיסון תוקפת בטעות את רקמות מסוימות בגוף) או לדלקת ואינה גורמת לחוסר תפקוד בשרירים או לפגיעה במפרקים עם הזמן. בדרך כלל, פיברומיאלגיה (Fibromyalgia) מלווה גם
בעייפות
,
חולשה
,
כאבי ראש
, בעיות זיכרון ומצב רגשי ירוד, שמקשים על התפקוד התקין.
נקודות כאב בפיברומיאלגיה
פיברומיאלגיה אינה מחמירה עם הזמן ויכולות להיות לה גם תקופות טובות יותר במשך השנים. תסמונת הפיברומיאלגיה נפוצה יותר אצל נשים מאשר אצל גברים, והסיכון ללקות בה עולה עם  הגיל. לעיתים, פיברומיאלגיה מתפתחת כתוצאה ממשבר רגשי או טראומה גופנית, אך במרבית המקרים לא נראה גורם מעורר כלשהו.
סימפטומים
פיברומיאלגיה תסמינים
חולים רבים בפיברומיאלגיה מדווחים על כך שהתסמינים התעוררו לאחר טראומה כלשהי, ניתוח שעברו, מחלה קשה או סטרס קיצוני, וככל הנראה קיים גם מרכיב פסיכולוגי כגורם למחלה. בשל המודעות הגוברת למחלה, אנשים רבים אשר סובלים מכאבים כרוניים פונים מיוזמתם אל הרופא על מנת להיבדק, ואכן לא מעט מהמתלוננים על המחלה אכן מאובחנים כסובלים ומתמודדים איתה בהתאם. חשוב להדגיש שהחשד לפיברומיאלגיה עולה כאשר כאבים בכל הגוף הם הביטוי העיקרי, אך התסמינים הנוספים שיוזכרו הם חשובים מאוד על מנת לתמוך באבחנה.
כאבים בלתי פוסקים
התלונה העיקרית והמשמעותית ביותר של חולי פיברומיאלגיה היא כאבים טורדניים בכל הגוף. מדובר על כאבים כרוניים ומפושטים, אשר מגבילים מאוד בתנועה ומונעים תפקוד יום יומי תקין. החשד לפיברומיאלגיה עולה כאשר הכאב מופיע במשך יותר מ-3 חודשים, ולמרות בדיקות רפואיות שונות לא נמצא כל הסבר רפואי למצב. הכאב האופייני אצל חולי פיברומיאלגיה הוא כאב מפושט, אשר מופיע אזורים אנטומיים נרחבים בגוף - בדרך כלל יופיע בשני צידי הגוף ויערב איברים שונים מעל ומתחת לקו החגורה. מבחינה גופנית, לא ייראו סימני דלקת (כמו אדמומיות ונפיחות) באזורים הכואבים, ושימוש במשככי כאבים, פיזיותרפיה או דרכי דרכי טיפול אחרות לא מסייע להקלה על הכאב.
עייפות קשה
מלבד הכאבים הקשים, חולי פיברומיאלגיה מתלוננים במקרים רבים על עייפות קשה וקיצונית. במקרים אלה, למרות שינה מספקת ומצב בריאותי תקין, החולים מתלוננים על עייפות משמעותית לאורך היום, חוסר אנרגיה וצורך בשינה במהלך היום. במקרים רבים, איכות השינה של חולי פיברומיאלגיה נפגעת כתוצאה מהכאב הכרוני ומתסמינים, אך חשוב להדגיש שללא קשר לכך עייפות וירידה באנרגיה הכללית היא מרכיב חשוב בביטוי הקליני של המחלה.
הפרעות ריכוז
חלק מחולי פיברומיאלגיה מתלוננים על הפרעות ריכוז ותפקוד קוגניטיבי ירוד. התופעה, המכונה גם בשם "fibro fog" גורמת לירידה בתפקוד היום יומי וקשורה בין היתר לעייפות ולכאבים המטרידים. במקרים אלה, חולים רבים מתלוננים על קשיי זיכרון, חוסר תשומת לב לפרטים, ירידה במוטוריקה העדינה וקושי לבצע פעולות יום יומיות פשוטות.
כאבי ראש וכאבי בטן טורדניים
מלבד כאבי השרירים, אשר נחשבים לחלק המרכזי במחלה, חולי פיברומיאלגיה מתלוננים לעתים קרובות גם על כאבים נוספים, ובעיקר על כאבי ראש וכאבי בטן. כידוע, כאבי ראש וכאבי בטן נחשבים לתלונה נפוצה ביותר גם אצל אנשים בריאים, וכמעט אין אדם אשר מדי פעם לא סובל מכאבי ראש או כאבי בטן. עם זאת, אצל חולי פיברומיאלגיה הכאבים הללו יופיעו בתדירות גבוהה יותר, ויתלוו לכאבי השרירים ובכך יפריעו עוד יותר לתפקוד היום יומי.
ירידה במצב הרוח
בסופו של דבר, חולי פיברומיאלגיה סובלים מירידה משמעותית במצב הרוח, ואצל חלק מהם אף ניתן לאבחן רמות שונות של דיכאון. הקשר בין הגוף לנפש מתבטא במחלת פיברומיאלגיה בצורה ברורה ביותר, וברוב המקרים שיפור במצב הרוח יביא גם להקלה על התסמינים האחרים שהוזכרו.
סיבות וגורמי סיכון
עדיין לא ברור מהם בדיוק הגורמים לפיברומיאלגיה, אך ייתכן ומעורבים בכך מספר גורמים הפועלים יחדיו:
תורשה.
מכיוון שנראה שיש שכיחות גבוהה יותר של פיברומיאלגיה בקרב בני אותה משפחה, ייתכן שיש פגם גנטי שיכול לגרום לנטייה להתפתחות המחלה.
זיהומים
. נראה כי מספר זיהומים חיידקיים או ויראליים מהווים גורם שמעורר או מחמיר פיברומיאלגיה.
טראומה נפשית או גופנית
. נמצא כי הפרעת מתח פוסט טראומטית קשורה במקרים רבים להתפתחות תסמונת הפיברומיאלגיה.
כיום מקובל לחשוב שפיברומיאלגיה מתפתחת בעקבות רגישות יתר של המוח לסימני הכאב.
החוקרים מאמינים כי גירוי עצבי חוזר ונשנה גורם לשינויים חריגים ברמות מתווכים עצביים  מסוימים במוח, שתפקידם בין היתר להתריע על כאב (נוירוטרנסמיטרים). יתר על כן, נראה שקולטני הכאב במוח הופכים לרגישים מדי ויוצרים תגובת יתר מתמדת לגבי סימנים של הופעת כאב.
גורמי סיכון
הגורמים שעלולים להגביר את הסיכון ללקות בתסמונת פיברומיאלגיה כוללים:
מין.
פיברומיאלגיה (Fibromyalgia) נפוצה יותר אצל נשים מאשר אצל גברים.
הגיל.
פיברומיאלגיה נוטה להתפרץ בגילאי 20-55. אך היא יכולה להופיע גם אצל ילדים או אצל אנשים מבוגרים יותר.
הפרעות שינה.
קשה לקבוע האם הפרעות השינה הן תוצאה של פיברומיאלגיה או הגורם לה. אולם, מרבית בני אדם הסובלים מבעיות שינה כגון: עוויות שרירים ליליות ברגליים, תסמונת רגליים חסרות המנוחה או הפסקות נשימה בשינה, סובלים גם מפיברומיאלגיה.
היסטוריה משפחתית
. הסיכון לפתח פיברומיאלגיה גבוה יותר אם קרוב מדרגה ראשונה  סובל מהבעיה.
מחלות נוספות
. הסיכון לפתח פיברומיאלגיה גבוה יותר אצל אנשים הסובלים גם ממחלה שגרונית כלשהי, כגון דלקת פרקים שגרונית או זאבת (לופוס), או נשים הלוקות
באנדומטריוזיס
.
אבחון ובדיקות
לא קיימות בדיקות מעבדה או הדמיה שמאפשרות קביעת אבחנה חד-משמעית של פיברומיאלגיה. אז
איך יודעים שמדובר בפיברומיאלגיה?
בעיקר, על סמך בדיקות גופניות ותיאור הסימפטומים. כאב מפושט בכל חלקי הגוף שנמשך למעלה משלושה חודשים, במיוחד בנקודות כאב רבות, הוא קריטריון מרכזי לאבחנת פיברומיאלגיה.
עם זאת, הרופא יבצע בדיקות דם, כמו ספירת דם כללית, שקיעת דם, תפקודי בלוטת התריס ועוד על מנת לשלול מחלות אחרות.
נקודות הכאב המרכזיות
בשנת 1990, הקולג' האמריקאי לראומטולוגיה זיהה 18 נקודות כאב ספציפיות שלעתים קרובות, אך לא תמיד, רגישות אצל אנשים עם פיברומיאלגיה.
נגיעה בנקודות אלו בדרך כלל תגרום להתגברות הכאב
[1]
.
לרוב, ניתן לאבחן פיברומיאלגיה במידה ו-11 נקודות מתוך ה-18 נמצאו רגישות.
הנקודות בחלק הקדמי של הגוף:
שני צדי הצוואר.
שני צדי החזה.
שתי הברכיים.
שני המרפקים.
הנקודות בחלק האחורי של הגוף:
שני שרירי השכמות (שרירי הטרפז).
שתי נקודות האגן האחורי.
שני מפרקי הירך.
שתי נקודות בעצם האחורית של הראש.
שתי נקודות מעל עצם השכם.
סיבוכים אפשריים
לרוב, פיברומיאלגיה אינה מובילה לבעיות רפואיות אחרות. אך מאחר שהיא גורמת לכאבים, דיכאון ומחסור בשינה היא עלולה להפריע לתפקוד היומיומי התקין ולחיי המשפחה והחברה.
התמודדות עם סימפטומים קשים, שלרוב אינם מאובחנים כהלכה ובזמן, עלולה אף להוביל להחמרת המצב.
טיפולים ותרופות
דרכי טיפול בפיברומיאלגיה
פיברומיאלגיה יכולה להיות קשה לניהול. בשל העובדה שמדובר בתסמונת, כל חולה יחווה סימפטומים שונים, ועל כן תכנית טיפול מותאמת אישית היא חיונית. הטיפול עשוי לכלול, בניית תכנית אימון גופני, דיקור, פסיכותרפיה, טיפול התנהגותי, טיפול כירופרקטי ועוד. בנוסף הטיפול יכול לכלול מינון נמוך של תרופות נוגדות דיכאון, למרות שאלה אינן מומלצות כקו הטיפול הראשוני. טשנים הסובלים מפיברומיאלגיה צריכים להיות בליווי צמוד של הרופא המטפל, כדי למצוא את האלטרנטיבות הטיפוליות לקבלת תוצאות מיטביות ולהקלה בסימפטומים השונים.
טיפול תרופתי
תרופות שונות עשויות להיות מומלצת לטיפול בסימפטומים מסוימים. אלה עשויות לכלול משככי כאב ללא מרשם. למרות זאת, מסמך  על ידי ה-  (EULAR
(uropean League Against Rheumatism
ב-2016, המפרט את הקווים המנחים לטיפול בפיברומיאלגיה, קבע כי מומלץ להימנע משימוש בתרופות נוגדות נדלקת לא סטרואידיות לטיפול
בפיברומיאלגיה. מנגד, תרופות נוגדות דיכאון עשויות להקל על תחושת הכאב. עם זאת, צוין גם כי יש להימנע משימוש קבוע בתרופות אלה בשל השפעותיהן השליליות על הגוף. תרופות אלה ניתנות בהנחיית הרופא המטפל בלבד, ויש ליידעו על שימוש בתרופות אחרות כדיי למנוע תופעות לוואי כתוצאה מתגובות בין תרופתיות.
פעילות גופנית
שילוב של אימונים אירוביים ואימוני סיבולת או כוח, נקשר לירידה בכאב, ברגישות, בנוקשות ושיפור השינה, בקרב מטופלים מסוימים הסובלים מפיברומיאלגיה. אם פעילות גופנית נמצאה כמסייעת בשיפור התסמינים, חשוב לשמור על שגרת אימון עקבית כדי לראות התקדמות בהקלה על הכאב. אימון עם מאמן אישי או עם חבר יכולים לסייע בהתמדה.
דיקור
מחקר מסוים מצא כי שימוש בדיקור כקו הטיפול הראשון בחולים הסובלים מפיברומיאלגיה הוכח כיעיל בכל הנוגע להקלה בכאב, זאת בהשוואה לטיפול פלסבו. השיפור כתוצאה מהטיפול נמשך כשנה אחת. מספר המפגשים הנדרשים היה  תלוי בסימפטומים ובחומרתם.
מחקר נוסף מצא כי אחד מכל חמישה אנשים הסובלים מפיברומיאלגיה, השתמש בדיקור תוך שנתיים ממועד האבחון. החוקרים הגיעו למסקנה כי טיפול זה עשוי להביא לשיפור ברמת הכאב.
טיפול התנהגותי
שינוי התנהגותי הוא סוג של טיפול התנהגותי קוגניטיבי (CBT) שמטרתו להפחית התנהגויות שליליות, מתח או כאב, ולהגביר את ההתנהגויות החיוביות והמודעות. הוא כולל לימוד של מיומנויות התמודדות חדשות ותרגילי הרפיה.
[1]
https://www.healthline.com/health/fibromyalgia/fibromyalgia-tender-points#diagnosis